**Electric Callboy** (vuoteen 2022 asti **Eskimo Callboy**) on saksalainen vuonna 2010 perustettu yhtye, joka yhdistelee musiikissaan huumorisävytteistä metalcorea ja elektronista musiikkia.

Historia
--------

Yhtyeen ensimmäinen EP *Electric Callboy* julkaistiin syyskuussa 2010, ja myöhemmin yhtye uudelleenjulkaisi EP:n Redfields Records -levy-yhtiön kautta. Maaliskuussa 2012 Eskimo Callboy julkaisi ensimmäisen studioalbuminsa *Bury Me In Vegas*. Elokuussa 2013 yhtye esiintyi ensimmäistä kertaa suurella Wacken Open Air -festivaalilla.

Tammikuussa 2014 yhtye julkaisi toisen studioalbuminsa *We Are The Mess*. Albumi sijoittui kahdeksanneksi kotimaassaan Saksan albumilistalla ja ylsi sijalle 64 Itävallan listalla.

Helmikuussa 2015 Eskimo Callboy julkaisi singlen "Best Day". Kappaleella oli mukana saksalainen rap-artisti Sido. "Best Day" liitettiin osaksi samana vuonna julkaistua *Crystals*-albumia. Seuraavana vuonna yhtye esiintyi taas Wacken Open Air -festivaalilla.

Elokuussa 2017 yhtye julkaisi neljännen studioalbuminsa *The Scene (Eskimo Callboyn albumi)* ja sitä seurasi marraskuussa 2019 *Rehab*. Huhtikuussa 2020 yhtyeen keulakuva Kevin Ratajczak ilmoitti, että uudeksi laulajaksi on valittu Rats and Wolves -yhtyeestä tunnettu Nico Sallach.

Kesäkuussa 2020 yhtye julkaisi humoristisen singlen "Hypa Hypa". Kappaleen suosion myötä yhtyeen yleinen tyyli muuttui humoristisemmaksi. Seuraavana vuonna ilmestyi kuudes studioalbumi *MMXX - Hypa Hypa Edition*.

Joulukuussa 2021 yhtye julkaisi singlen "Pump It". Viikko julkaisun jälkeen Electric Callboy ilmoitti hakeneensa kappaleella paikkaa Saksan Eurovision-karsinnasta. Kappaletta ei valittu Saksan finaaliin.

Heinäkuussa 2022 Electric Callboy esiintyi ensimmäistä kertaa Suomessa Oulun Qstock-festivaalilla. Seuraavan kerran yhtye esiintyi Suomessa Helsingin Vanhalla ylioppilastalolla 26.–27. maaliskuuta 2023, jolloin tapahtuma oli loppuunmyyty molempina päivinä. Yhtye esiintyi myös Helsingin Tuska-festivaalilla 2. heinäkuuta 2023.

Diskografia
-----------

### Albumit

* *Bury Me In Vegas* (2012)
* *We Are The Mess* (2014)
* *Crystals* (2015)
* *The Scene* (2017)
* *Rehab* (2019)
* *MMXX - Hypa Hypa Edition* (2021)
* *Tekkno* (2022)

### Singlet

* "Is Anyone Up?" (2011)
* "Muffin Purper-Gurk" (2012)
* "We Are The Mess" (2013)
* "Final Dance" (2014)
* "Best Day" (2015)
* "Crystals" (2015)
* "MC Thunder" (2017)
* "Hurricane" (2019)
* "Nice Boi" (2019)
* "Prism" (2019)
* "Hypa Hypa" (2020)
* "Hate/Love" (2020)
* "We Got The Moves" (2021)
* "Pump It" (2021)
* "Spaceman" (2022)
* "Fuckboi" (2022)
* "Everytime We Touch (Tekkno Version)" (2023)

### EP:t

* *Eskimo Callboy* (2010)
* *MMXX* (2020)

Lähteet
-------

* (Arkistoitu – Internet Archive)
* 
* 
* 

### Viitteet

1. ↑  Current Situation & Name Change *YouTube*.  9.3.2022. Electric Callboy. Viitattu 11.3.2022. (englanniksi)
2. ↑  Electric Callboy – TEKKNO (REVIEW) *Invicta*. Viitattu 26.2.2023.
3. ↑  Kovassa nosteessa oleva Electric Callboy Suomeen maaliskuussa *Kaaoszine*. Viitattu 26.2.2023.
4. ↑  Germany: Acts revealed for national final *Eurovision*. Viitattu 26.2.2023.
5. ↑  Kaunisto, J. A.: Tänään Oulussa esiintynyt saksalainen Electric Callboy hämmentää somessa - siis porukkaa aivan tajuttomasti!  29.7.2022. V2.fi. Viitattu 6.6.2023.
6. ↑  Electric Callboy Helsinkiin maaliskuussa 2023 *STT Info*.  26.8.2022. TuskaLive. Viitattu 6.6.2023.
7. ↑  Tuska 2023: ohjelma valmis *tuska.fi*.  27.2.2023. Tuska. Viitattu 27.6.2023.